**Ministru kabineta noteikumu projekta "Grozījumi Ministru kabineta 2017. gada 7. novembra noteikumos Nr. 662 "Noteikumi par valsts tiešās pārvaldes iestāžu un citu valsts un pašvaldību institūciju amatpersonu (darbinieku) atlīdzības un personu uzskaites sistēmu""**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu viennozīmīgu un salīdzināmu informācijas ievadi valsts un pašvaldību institūciju amatpersonu (darbinieku) atlīdzības uzskaites sistēmā (turpmāk – AUS) atbilstoši spēkā esošajam regulējumam, noteikumu projekts paredz noteikt, ka turpmāk AUS tiks iekļauta informācija par īpaši sarežģītu, smagu vai sevišķi smagu starpreģionāla vai starptautiska rakstura noziegumu lietu izmeklēšanā iesaistītajām amatpersonām, bet netiks vairs uzkrāta informācija par ostām un prokuroru amatu pakāpēm.Noteikumu projekts stāsies spēkā 2021. gada 1. jūlijā |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts kancelejas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017. gada 7. novembra noteikumi Nr. 662 "Noteikumi par valsts tiešās pārvaldes iestāžu un citu valsts un pašvaldību institūciju amatpersonu (darbinieku) atlīdzības un personu uzskaites sistēmu" (turpmāk – noteikumi Nr. 662) nosaka valsts tiešās pārvaldes iestāžu un citu valsts un pašvaldību institūciju amatpersonu (darbinieku) atlīdzības un personu uzskaites sistēmā iekļaujamos datus un kārtību.Lai nodrošinātu viennozīmīgu un salīdzināmu informācijas ievadi AUS atbilstoši spēkā esošajam regulējumam, noteikumu projekts paredz šādus redakcionālus grozījumus:1) precizēts 1. punkts, to formulējot atbilstoši Valsts un pašvaldību institūciju amatpersonu un darbinieku atlīdzības likumā (turpmāk – Atlīdzības likums) norādītajam deleģējumam. Vienlaikus, precizējot deleģējumu, tiek izņemts regulējums, kas attiecas uz ostām, jo atbilstoši Atlīdzības likumā norādītajam deleģējumam AUS nav uzkrājami dati par ostām un ostu valžu locekļiem;2) ņemot vērā, ka vairākās iestādēs nodarbināto slodze tiek noteikta ar precizitāti līdz trim cipariem aiz komata, attiecīgi nepieciešams precizēt datu laukus šīs informācijas iesniegšanai AUS (slodze: 1 – pilna slodze; 1,5 – pusotra slodze; 0,5 – nepilna slodze (pusslodze); 0,125 – nepilna slodze). Nepilnas slodzes gadījumā iestāde norāda konkrēto nodarbinātā slodzes apmēru;3) 2019. gada 5. decembrī Saeima pieņēma likumu "Grozījumi Prokuratūras likumā", ar kuru no Prokuratūras likuma izslēdza normas par prokurora amata pakāpēm. Saskaņā ar Valsts un pašvaldību institūciju amatpersonu un darbinieku atlīdzības likuma 15. panta piekto daļu prokuroriem tiek noteikta izdienas piemaksa, proti, pēc sešiem amatā nostrādātiem gadiem – 5 % no mēnešalgas, savukārt pēc 10 amatā nostrādātiem gadiem ­– 10 % no mēnešalgas. Līdz ar to svītrojams noteikumu Nr. 662 8.4.3.2. apakšpunkts un precizējams 5., 6. un 14. pielikums; 4) Atlīdzības likuma 4. panta divpadsmitajā daļā ir noteikts, ka Iekšlietu ministrijas sistēmas iestāžu amatpersonām ar speciālajām dienesta pakāpēm, kurām noteikts pienākums veikt izmeklēšanu īpaši sarežģītās, smagu vai sevišķi smagu starpreģionāla vai starptautiska rakstura noziegumu lietās, un Korupcijas novēršanas un apkarošanas biroja amatpersonām, kuras ir iesaistītas izmeklēšanas darbību veikšanā minētā veida lietās, maksimālo mēnešalgas apmēru nosaka atbilstoši rajona (pilsētas) prokurora mēnešalgai. Lai nodrošinātu viennozīmīgas un salīdzināmas informācijas ievadi AUS, noteikumu projekts paredz izdalīt atsevišķus klasifikācijas kodus, lai nodrošinātu, ka turpmāk nepārprotami tiek iegūta informācija par tām amatpersonām, kuru mēnešalgas tiek pielīdzinātas rajona (pilsētas) prokurora mēnešalgai;5) lai varētu vispusīgi analizēt datus par nodarbinātajiem, tai skaitā izvērtējot reģionālo aspektu – cik nodarbinātie strādā galvaspilsētā un cik ārpus tās, noteikumu projekts paredz noteikumu Nr. 662 14. pielikuma I nodaļu papildināt ar klasifikatoru – "Struktūrvienības adrese", tajā norādot šādu informāciju: pilsēta (novads vai pagasts), ielas vai mājas nosaukums un numurs. Attiecīgā informācija norādāma tikai par Latvijas Republikā izvietotajām darba vietām, norādot nodarbinātā darba vietas adresi. Minētā informācija nepieciešama kopējas valsts pārvaldes iestādēs nodarbināto darba vietu analīzes veikšanai, tai skaitā ņemot vērā iespējas analizēt darba vietu optimālu izmantošanu un iespēju turpmāk nodrošināt koplietošanas un koprades telpu izmantošanu, to optimālu izvietošanu, tādējādi ieviešot nākotnes biroja koncepciju. Šobrīd ir izveidota domnīca, kura uzsākusi darbu pie nākotnes biroja koncepta izstrādes. Minētie papildinājumi nebūs papildu administratīvais slogs, jo šāda informācija jau šobrīd tiek ievadīta un uzturēta iestāžu sistēmās. Situācija ar Covid-19 pandēmiju iezīmēja, ka šādas koprades telpas un koplietošanas darba vietas varētu tikt labi izmantotas turpmāk attālinātā darba veikšanai. Šobrīd tas nav iespējams, jo nav arī pieejama kopēja detalizēta informācija par darba vietām ārpus Rīgas, kas pamatā ir iestādes juridiskā adrese. Ņemot vērā, ka informācija par Nacionālo bruņoto spēku un Zemessardzes vienību izvietojumu saskaņā ar Informācijas atklātības likumu un aizsardzības ministra pavēli ir uzskatāma par informāciju dienesta vajadzībām, par minēto iestāžu nodarbināto darba vietu adresēm informācija netiks ievadīta; 6) noteikumu Nr. 662 16. pielikums tiek izteikts jaunā redakcijā, jo ir izņemta aile, kas attiecās uz ostām, pielikums tiek papildināts ar jaunu nodarbināto grupu "Īpaši sarežģītu, smagu vai sevišķi smagu starpreģionāla vai starptautiska rakstura noziegumu lietu izmeklēšanā iesaistītā amatpersona", kā arī tiek precizēta piezīme, jo Ministru kabineta 2013. gada 17. decembra noteikumi Nr. 1529 "Veselības aprūpes organizēšanas un finansēšanas kārtība" vairs nav spēkā. Lai nodrošinātu skaidrību par jaunā regulējuma spēkā stāšanos, tostarp par brīdi, ar kuru papildu ziņas sniedzamas un turpmāk tiks uzkrātas AUS, noteikumu projektā ietverts spēkā stāšanās datums – 2021. gada 1. jūlijs |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kanceleja |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts institūcijās nodarbinātie – darbinieki un amatpersonas.Valsts institūcijas.Valsts kanceleja |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā, ka iestādes informāciju iesniedz datņu formātā, informāciju izgūstot no iestāžu personālinformācijas sistēmām, papildu informācijas sniegšana un apstrāde (Valsts kancelejā) neradīs papildu administratīvo slogu |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās valsts institūcijas  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, kā arī ietekme uz institūcijas cilvēkresursiem |
| 3. | Cita informācija | Nav |

Ministru prezidents A. K. Kariņš

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_J. Citskovskis

1040

Artemjeva  67082984

[Ineta.Artemjeva@mk.gov.lv](https://likumi.lv/ta/id/26019-darba-likums)